۱۴۴۶-۱۰-۲۰ تاریخ نشر شوی خبرونه کندهار انځرګی کمپ کندهار ولایت په انځرګی پنډغالی کې راستنېدونکو کډوالو ته لازمې اسانتیاوې برابرې شوې! د #افغانی_سرې_میاشتې د محترم مقام د حکم پر اساس د کندهار ولایت تخته پل ولسوالۍ انځرګی پنډغالی ته له مرکز څخه د مرستونونو عمومی رٸیس ښاغلی شیخ مولوی سید احمد بهرمند، د پېښو ریاست رٸیس ښاغلی ملا محمد صالح اخند زاده او مل پلاوی سفر ترسره او د راستنو شویو کډوالو د وضعیت، ستونزو او اړتیاوو د ارزونې وروسته یې ورته د بېړنیو خدماتو ترسره کولو ترڅنګ لازمې اسانتیاوې هم برابرې کړې. افغانی سرې میاشتې په بېړنۍ توګه په یاد پنډغالی کې د راستنو شویو کډوالو لپاره د لنډ مهالې سرپناه په موخه ١٠٠ بابه خېمې نصب کړې، له ګرمې هوا څخه د ژغورنې په موخه یې دوی ته ۵۰ پایې پکی ووېشل، ۲۰ تنو کارګرو لپاره د پیسو په بدل کې د کار پروژه، چې هدف یې د کمپ پاکوالی، راستنېدونکو کډوالو ته عامه پوهاوی او له کډوالو سره د انتقالاتو په چارو کې همکاری کول دی ؛ پیل کړه، د څښاک او پاکو اوبو د ذخیره کولو په موخه یې شپږ دانې ١٠٠٠ لېتره ټانکۍ نصب کړې او ترڅنګ یې ١٠٠٠ تنو راستنو شویو کډوالو ته هره ورځ ١٠٠٠ خوراکه پخو خوړو د وېش سربېره به د پاکو اوبو د چمتو کولو په پار ٣٠ کُندې یخ هم ووېشل شی. کندهار انځرګی کمپ #کندهار انځرګی کمپ کې پر ۱۰۰۰ تنو راستنو شویو کډوالو پاخه خواړه ووېشل شول! نن جمعه د شوال د میاشتې پر ۲۰مه، د ‎#افغانی_سرې_میاشتې د کارکوونکو او رضاکارانو له لوری د کندهار ولایت د ‎#تخته_پل ولسوالۍ په انځرګی کمپ کې پر ۱۰۰۰ تنو راستنو شویو کډوالو ۱۰۰۰ خوراکه پاخه خواړه ووېشل شول چې پکې ورېژې، غوښه، لوبیا، سلاد، ګرمه ډوډۍ او تصفیه شوې اوبه شاملې وې.